‫בשלב הזה בחקירה,‬
‫יש אינדיקציה שיש עוד הרבה מה לגלות,‬
‫ופתאום…‬
‫אני מקבל הודעה במייל.‬
‫זה קישור לתיקייה,‬
‫מלאה ב… אני לא צוחק:‬
‫666 תמונות.‬
‫אלה תמונות החתונה של צ׳אד ולורי.‬
‫לראות את צ׳אד ולורי לבושים לבן,‬
‫רוקדים על החוף ביחד,‬
‫רגע אחרי מותה של תמי…‬
‫הלסת שלי נפלה לרצפה.‬
‫לורי ענדה טבעת מלכיט ירוקה.‬
‫ידוע לנו מההזמנה באמזון‬ ‫שלורי הזמינה את הטבעת הזאת‬
‫כשתמי עוד הייתה בחיים.‬
‫כשהתמונות האלה התפרסמו,‬
‫זה… התפוצץ.‬
‫לורי ואלו וצ׳אד דייבל‬ ‫התחתנו כאן, על החוף בקוואי,‬
‫13 ימים בלבד לאחר לווייתה‬ ‫של אשתו הראשונה של צ׳אד, תמי.‬
‫היה ממש מייאש‬
‫לראות אותם יחד, דווקא בקוואי,‬
‫בלי זכר לילדים.‬
‫טיילי בת 16. ג׳יי־ג׳יי בן 7.‬
‫איפה הם?‬
‫למה הילדים לא מאחוריכם?‬
‫התחילו לי כל מיני חלומות.‬
‫אני חושב שחלמתי על טיילי, ג׳יי־ג׳יי,‬
‫צ׳רלס, אימא שלי או צ׳אד, כל לילה.‬
‫בכל פעם שהתעוררתי,‬
‫הייתה לי תחושה,‬
‫עמוק בבטן ובנפש שלי,‬
‫שמשהו לא בסדר.‬
‫אבל הם חייבים להיות בסדר.‬
‫שלום!‬
‫אימא שלי בילתה את כל חייה‬ ‫בהגנה עלינו, הילדים.‬
‫הייתה לי המחשבה הקשה, ״הם בחיים בכלל״?‬
‫״לא, אין מצב. הם לא בחיים.״‬
‫איך זה ייתכן?‬
‫- סדרה תיעודית של NETFLIX -‬
‫- רקסבורג, איידהו -‬
‫- שימוע הערבות של לורי‬ ‫6 במארס 2020 -‬
‫ישבתי באולם בית המשפט,‬
‫והייתה תחושה כאילו זה סרט,‬ ‫כאילו זו לא המציאות.‬
‫היא נכנסה כמו דמות.‬
‫היה לה איפור מוזר. זה נראה כאילו היא…‬
‫- קולבי ריאן‬ ‫בנה של לורי -‬
‫לא יודע, מרחה אותו.‬
‫והיא לבשה סרבל. היא נראתה כמו נבל.‬
‫והיא הביטה אל ברנדון, קיי ולארי,‬ ‫ופשוט חייכה אליהם.‬
‫למה? אני זוכר שחשבתי, ״מה את עושה״?‬
‫רציתי לצעוק בקול, ״מה את עושה״?‬
‫מאז הקיץ שעבר,‬ ‫נראה דפוס ברור ומדאיג בחייה של הנאשמת.‬
‫מתנהלות כרגע שלוש חקירות פעילות‬ ‫של מקרי מוות חשודים שהיא קשורה אליהם.‬
‫וזה מדאיג מאוד את התביעה.‬
‫והגורם המכעיס ביותר‬ ‫הוא שהילדים עדיין נעדרים,‬
‫והנאשמת סירבה בתוקף לסייע‬ ‫לכל ניסיון לאתר את הילדים,‬
‫עוד לפני שהוגש כתב אישום.‬
‫אם כן, דמי הערבות יעמדו על מיליון דולר.‬
‫נצא להפסקה.‬
‫נא לקום.‬
‫ניסיתי למשוך את תשומת לבה.‬
‫רציתי שהיא תדע שאני שם.‬
‫ואני זוכר את החיבור שלה איתו,‬ ‫כשהיא ראתה אותו,‬
‫ואני זוכר איך היא הסתכלה עליו.‬
‫את מסתכלת עליו כאילו יש שם משהו?‬
‫את לא מכירה אותו.‬
‫איך היה לך מספיק זמן להרגיש בנוח,‬
‫להיות בסיטואציה קשה,‬ ‫להביט אליו ולמצוא נחמה?‬
‫היא פשוט עברה על פניי.‬
‫ואז קמתי וראיתי אותו, ויצרנו קשר עין.‬
‫״בא לי להכניס לך אגרוף בפרצוף.״‬
‫והסתכלתי עליו, והוא נראה מפוחד.‬
‫ראיתי אותו רועד מפחד.‬
‫ידעתי שמשהו אצלו לא בסדר.‬
‫איפה הילדים, צ׳אד?‬
‫אמרת שהילדים בסדר. אתה עדיין טוען כך?‬ ‫-איפה הילדים, צ׳אד?‬
‫צ׳אד…‬
‫באותו ערב התקשרתי לבית המעצר.‬
‫״אני הבן שלה. אני רק צריך לדבר איתה.״‬
‫את יודעת שאני אוהב אותך,‬
‫ולכן זאת השיחה הכי קשה‬ ‫שיכולה להיות לי עם מישהו בחיי.‬
‫את לא אותה אימא שאני מכיר.‬
‫את לא זאת שחינכה אותי להבין את ישו.‬
‫באמת?‬
‫אני מקווה שתסתכלי בלבך,‬
‫שתפני אל עבר ישו האמיתי,‬
‫כדי שתוכלי לחזור ממה שזה לא יהיה.‬
‫תמיד סמכתי עלייך, כל חיי.‬
‫בחיים לא הייתי חושב‬
‫שתעשי דבר כזה.‬
‫מה אתה חושב שעשיתי?‬
‫אני זוכר את השיחה שלנו.‬
‫היא התחילה לדבר‬
‫על אברהם ויצחק.‬
‫אברהם ויצחק,‬
‫כל הסיפור הוא ש…‬
‫אומרים לאברהם להקריב את בנו.‬
‫הוא ניסה לשמור את אמונתו‬
‫ולסמוך על אלוהים שיש לו תוכנית.‬
‫וכשהוא עמד לעשות את זה,‬
‫הניף את המאכלת באוויר,‬
‫אלוהים אמר לו לעצור.‬
‫זה היה רק מבחן של אמונה.‬
‫למה להגיד דבר כזה בכלל?‬
‫את יודעת שאני שואל על האחים שלי כל יום.‬
‫אבל היא חזרה ואמרה לי בכל יום:‬
‫״כן, הם בסדר. הכול יהיה בסדר.״‬
‫אז זה התחיל לבנות מין…‬
‫יש שביב של תקווה.‬
‫חשבתי שיש סיכוי, אם הם במקומות שונים,‬
‫שהיא ביקשה ממישהו‬ ‫שישמור על הילדים לכמה זמן.‬
‫אז בפעם הראשונה שהיא התקשרה מהמעצר,‬
‫היא אמרה ״הילדים בסדר״.‬
‫היא אמרה ״את יודעת איזה מין אימא אני.‬ ‫בחיים לא הייתי פוגעת בילדים״.‬
‫זה מה שהיא אמרה.‬
‫והיא אמרה שהם במקום בטוח מאוד.‬
‫לא חשבתי שהם נעדרים.‬
‫חשבתי שלורי יודעת איפה הם.‬
‫אז חשבתי שחשוב לספר‬ ‫את האמת על המשפחה שלנו.‬
‫בנות משפחתה של אישה‬ ‫שנמצאת במרכזה של פרשת הילדים הנעדרים‬
‫מדברות להגנתה בפומבי, לראשונה.‬
‫אין סיכוי שהיא עשתה להם משהו.‬ ‫פשוט אין סיכוי.‬
‫כן. אנחנו באמת חושבות‬ ‫שהיא לא עשתה כל רע. היא…‬
‫לא ברור לי למה סבתא שלי‬ ‫ודודה שלי רצו להתראיין.‬
‫אני זוכר שחשבתי שמטומטם להגיד משהו בכלל.‬
‫״למה אתן תומכות בה?‬ ‫ברור שמשהו לא בסדר.״‬
‫וחשבתי שזאת טעות קשה,‬ ‫לנסות להגן עליה באותו שלב.‬
‫יש לי אמון בה, בתור אימא,‬
‫שהיא עושה כמיטב יכולתה למען הילדים שלה.‬
‫היה קשה לי לצפות בזה.‬
‫הרגשתי שיש שם המון הכחשה,‬
‫וחוסר רצון אפילו‬ ‫להודות בעובדה שהילדים נעדרים.‬
‫- אפריל ריימונד‬ ‫לשעבר חברה של לורי -‬
‫לא הבנתי אם זאת הכחשה,‬ ‫או אם זה מזעור נזקים.‬
‫אתן חושבות שהיא חברה בכת?‬
‫לא.‬ ‫-לא.‬
‫אתן לא חושבות שצ׳אד עשה לה שטיפת מוח?‬
‫לא!‬
‫לא, זה לא יכול להיות. זה בלתי אפשרי.‬
‫אבל הם צדקו. טעינו.‬
‫אני לא צריכה לומר יותר ״אני יודעת״.‬
‫אני לא באמת יודעת.‬
‫אני פשוט חושבת ש…‬
‫מי ידע שזה רק יחמיר?‬
‫חוקרים השיגו גישה‬ ‫לחשבון ה־iCloud של לורי,‬
‫ושם הם מצאו תמונה‬ ‫מה־8 בספטמבר, 2019.‬
‫תמונה של ג׳יי־ג׳יי, טיילי ואלכס‬ ‫בפארק הלאומי ילוסטון.‬
‫ה־FBI ומשטרת רקסבורג‬ ‫מבקשים כעת את עזרתם של אנשים‬
‫שביקרו בפארק הלאומי ילוסטון‬ ‫ב־8 בספטמבר 2019,‬
‫שישלחו תמונות או סרטונים‬ ‫שיוכלו לעזור בחקירה.‬
‫למשטרה נודע ששני הילדים‬ ‫היו בילוסטון באותו יום,‬
‫עם לורי ועם אחיה, אלכס קוקס.‬
‫זו התמונה האחרונה של טיילי‬
‫לדברי ה־FBI, הם נסעו יחד‬ ‫בטנדר הזה ששייך לאלכס קוקס.‬
‫אלכס קוקס חשוד במעורבות‬ ‫במותם של צ׳רלס ואלו, תמי דייבל…‬
‫כשאלכס מת,‬
‫חלק חשוב בפאזל אבד,‬
‫אבל הטלפון שלו היה בידי ה־FBI.‬
‫הם השתמשו בנתונים הסלולריים וב־GPS,‬
‫וגילו שהוא היה בשטח של צ׳אד דייבל בספטמבר.‬
‫כשג׳יי־ג׳יי וטיילי נעלמו.‬
‫ב־9 בחודש, לפי נתוני הטלפון שלו,‬ ‫אלכס היה בחצר האחורית במשך שעתיים וחצי.‬
‫אנשי ה־FBI השיגו גם את הטלפון של תמי,‬
‫וכך נודע להם ש־14 דקות‬ ‫לאחר שאלכס עזב את בית דייבל,‬
‫צ׳אד סימס לתמי.‬
‫- ראיתי דביבון גדול על הגדר.‬ ‫התקרבתי מספיק וחיסלתי אותו בירייה אחת.‬
‫- עכשיו הוא קבור עם חיות המחמד שלנו. -‬
‫לבסוף, ב־9 ביוני 2020,‬
‫המשטרה שוב בדרך לבית דייבל.‬
‫- 9 ביוני 2020 -‬
‫טוב, למי שמצטרף אלינו עכשיו,‬
‫אנחנו במרחק דקה מביתו של צ׳אד דייבל…‬
‫- נייט איטון‬ ‫עיתונאי -‬
‫המשטרה תבצע שם חיפוש.‬
‫שוטרי משטרת רקסבורג‬ ‫ומשרד השריף של מחוז פרימונט,‬
‫וה־FBI… כולם כאן.‬
‫זה מה שאנחנו רואים.‬
‫יש פה שוטרים רבים,‬
‫ולפחות כלב משטרה אחד.‬
‫הם הציבו 3־4 סככות כחולות.‬
‫הם חסמו את הגישה לחצר האחורית.‬
‫נראה שזה האזור שהם מתמקדים בו כרגע.‬
‫אין חדש…‬
‫לא ברור לנו היכן צ׳אד דייבל נמצא כרגע.‬
‫- לורי: היי בייב! -‬
‫- צ׳אד: שלום. -‬
‫- אתה בסדר? -‬
‫לא. הם עושים חיפוש…‬
‫בשטח.‬
‫הם בבית?‬
‫לא, הם בשטח.‬
‫הם עושים חיפוש.‬
‫אוקיי.‬
‫אז… נראה מה יתרחש.‬
‫איך אוכל לעזור לך?‬
‫אני מרגיש די רגוע.‬
‫שאנסה להתקשר אליך אחר כך?‬
‫אה…‬
‫לא יודע.‬
‫אני… לא יודע.‬
‫אוקיי.‬
‫אני אוהב אותך, ונדבר בקרוב.‬
‫טוב, בייבי. אוהבת אותך.‬
‫אוקיי. אוהב אותך. ביי.‬
‫צ׳אד דייבל השגיח אחר החיפוש היטב,‬
‫ולבסוף ניסה לעזוב ברכב השטח שלו.‬
‫לדברי עדים ששוחחנו איתם,‬
‫נראה שצ׳אד דייבל נהג במהירות גבוהה.‬
‫ראיתי את המכונית שלו מתרחקת,‬ ‫וכעבור שניות,‬
‫הניידות הפעילו צ׳קלקות וסירנות, ו…‬
‫נתנו גז כדי לתפוס אותו.‬
‫התקשרו אליי מה־FBI ואמרו,‬
‫״קולבי, צ׳אד נעצר היום,‬
‫״ושרידי אדם נמצאו בשטח שלו.״‬
‫- מבזק: שרידי אדם נמצאו בשטח בית דייבל‬ ‫סיילם, איידהו -‬
‫כמעט מתתי על המקום.‬
‫הגוף שלי היה על סף עילפון.‬
‫אז התחלתי לשאול שאלות.‬
‫״זה שלד קטן? זה אדם קטן? אולי בן נוער?‬
‫״את יודעת?״ היא לא ידעה,‬
‫ועוד לא הגיעו לתהליך הזה.‬
‫תיערך נתיחה לאחר המוות.‬
‫זמן קצר לאחר מציאת השרידים,‬
‫צ׳אד דייבל הושם במעצר.‬
‫היה נורא בכלל לדעת שיש שרידי אדם.‬
‫לא רציתי לדעת אם אלה באמת הם.‬
‫יום משמעותי ביותר,‬ ‫אחד המשמעותיים ביותר בחקירה.‬
‫שוטרים ביצעו חיפוש בביתו של דייבל,‬
‫ובו התגלו, לדברי המשטרה,‬
‫שרידים של שני בני אדם.‬
‫ליד המדורה ובית הקברות לחיות מחמד‬
‫נמצאו עצמות אדם ורקמות חרוכות.‬
‫אנחנו נהיה כאן ונשתף אתכם בפרטים שיתבררו.‬
‫אתה מנסה לעשות איזושהי רציונליזציה,‬
‫ולהגן על עצמך מפגיעה באותו רגע, אבל…‬
‫ידעתי בלבי שאלה הם.‬
‫קיי וודקוק התקשרה אליי הבוקר.‬
‫בגרון חנוק היא סיפרה לי שאחת הגופות שנמצאה‬
‫הייתה של נכדה, ג׳יי־ג׳יי.‬
‫כעבור כמה שעות, קרובי משפחה אישרו‬
‫שהגופה השנייה היא של טיילי ריאן.‬
‫גופותיהם נמצאו בקבר רדוד באיידהו.‬
‫זה רגע קשה מאוד,‬
‫ההתמודדות עם המציאות‬ ‫של מה שקרה לילדים האלה.‬
‫- לארי וודקוק, סבו של ג׳יי־ג׳יי -‬
‫סליחה.‬
‫כולנו איתך.‬
‫היה נורא, איום, מחריד, להבין את זה.‬
‫אמרתי שאני יודעת שלורי‬ ‫לא מסוגלת לפגוע בילדיה, וטעיתי.‬
‫מה?‬
‫שני הילדים הנהדרים…‬
‫היי, קוראים לי טיילי.‬
‫המוכשרים, האוהבים והנדיבים האלה…‬
‫אלוהים.‬
‫היה להם המון מה להציע, והמון מה לחוות.‬
‫תמונה. צ׳יז!‬ ‫-צ׳יז.‬
‫אני לא יכולה לחשוב עליהם בלי לבכות.‬
‫האמת שכעסתי.‬
‫כעסתי שזה אמיתי.‬
‫כן.‬
‫תגיד שלום.‬
‫שלום.‬ ‫-היי, ג׳יי־ג׳יי.‬
‫היי, ג׳יי־ג׳יי.‬ ‫-היי, קולבי.‬
‫היי, קולבי.‬
‫אני פשוט מתגעגע לג׳יי־ג׳יי וטיילי.‬
‫קשה לדבר עליהם.‬
‫כן. פשוט קשה.‬
‫שיחה לעציר בכלא המחוזי, מדיסון.‬
‫מה שלומך, באבה?‬
‫לא טוב, אימא.‬
‫אני נורא מצטערת.‬
‫את מצטערת?‬
‫כן, כמובן.‬
‫מצטערת עליי, או על האחים שלי?‬
‫אחי, שהוא בן שבע, מת,‬
‫ואחותי הקטנה, שהיא בת 16, מתה.‬
‫ומה שראיתי זה שהתרחקת…‬ ‫-והיית שם וראית את כל מה שקרה, אה?‬
‫מעניין.‬
‫זה לא סתם קרה.‬
‫הם נרצחו.‬
‫והסיבה שאני מתקשר אלייך‬ ‫היא שאני לא מסוגל אפילו להבין את מה שקרה.‬
‫אני מתגעגע למשפחה שלי, אימא.‬
‫אני יודעת, חמודי. גם אני.‬
‫מה זאת אומרת ״מתגעגעת אליהם״?‬
‫איך את יכולה להתגעגע אליהם, אימא?‬
‫איך אני יכולה שלא?‬
‫הם התינוקות שלי.‬
‫שני ההורים יועמדו לדין‬ ‫על סעיף קשירת קשר להסתרת ראיות והשמדתן.‬
‫ועדיין, איש לא יועמד לדין על רצח‬ ‫בפרשת מותה של תמי או מותם של הילדים.‬
‫עורכי דין באיידהו אומרים‬ ‫שהם מקווים ומאמינים‬
‫שבידי המשטרה יש ראיות נוספות שטרם פורסמו.‬
‫הדיון במשפטו של צ׳אד דייבל‬ ‫ייפתח מחר ב־11:00 בבוקר.‬
‫השימוע המקדים במשפטו של דייבל‬ ‫ישודר בשידור חי מאיידהו ביומיים הקרובים.‬
‫הדיון בתיק מדינת איידהו‬ ‫נגד צ׳אד גאי דייבל.‬
‫מר ווד, אתה רשאי לקרוא לעד הראשון.‬
‫תודה. התביעה קוראת לריי הרמוסיו.‬
‫שב מאחורי דוכן העדים בבקשה.‬
‫תאמר מה שמך המלא ומה מקצועך, ונתחיל.‬
‫ריי דניס הרמוסיו.‬
‫אני בלש במשטרת רקסבורג.‬
‫אדוני, פגשת פעם את הנאשם, צ׳אד דייבל?‬
‫כן.‬
‫פנו אליי ממשטרת גילברט.‬
‫התבקשתי לבדוק מה שלומו‬
‫של ילד בן שבע בשם ג׳ושוע ג׳קסון ואלו.‬
‫אני והבלש הופ הגענו לביתה של לורי ואלו.‬
‫יצרנו קשר עם הנאשם, מר דייבל,‬
‫ועם אלכס קוקס.‬
‫שאלתי את מר דייבל‬ ‫מאיפה הוא מכיר את לורי ואלו,‬
‫והוא אמר שהוא פגש אותה‬ ‫רק כמה פעמים, דרך אלכס קוקס.‬
‫מה שאלת אותו?‬
‫שאלתי את מר דייבל‬ ‫מתי ראה את ג׳יי־ג׳יי בפעם האחרונה,‬
‫והוא אמר שראה את ג׳יי־ג׳יי‬ ‫בדירה 107 באוקטובר.‬
‫ביקשתי ממר דייבל את מספר הטלפון‬ ‫של לורי ואלו, והוא טען שאין לו אותו.‬
‫הבלש הופ חזר למקום שבו דיברנו.‬
‫שאלתי שוב את מר דייבל‬ ‫אם יש לו את המספר של לורי,‬
‫ובשלב הזה הוא נתן לי‬ ‫את המספר של לורי ואלו.‬
‫טוב. שאלת אותו למה הוא לא נתן לך את המספר?‬
‫כן.‬ ‫-מה הייתה תשובתו?‬
‫הוא אמר שהוא הרגיש‬ ‫כאילו האשמתי אותו במשהו.‬
‫היה לך קשר עם לורי ואלו ביום ההוא?‬
‫לא היה לי שום קשר עם לורי, לא.‬
‫טוב. היית עדיין עם הבלש הופ?‬
‫כן.‬
‫ידוע לך אם היה לו קשר‬ ‫עם לורי ואלו באותו יום?‬
‫היה לו.‬
‫היי. את לורי?‬
‫טוב. אז…‬
‫איפה ג׳יי־ג׳יי?‬
‫אצל חברה שלי באריזונה.‬
‫קוראים לה מלאני גיב.‬
‫מיס גיב, נא לגשת.‬
‫שבי על כיסא העדים.‬
‫מיס גיב, אני מסב את תשומת לבך‬ ‫לתאריך ה־26 בנובמבר, 2019.‬
‫איזה קשר, אם בכלל,‬ ‫היה לך עם מר דייבל באותו יום?‬
‫צ׳אד דייבל התקשר אליי מהטלפון הסלולרי שלו.‬
‫הוא אמר ״היי, מלאני. זה צ׳אד.‬
‫״יתקשרו אלייך ממשטרת רקסבורג. אל תעני.״‬
‫הוא סיפר לי שהשוטרים נמצאים‬ ‫בביתה של לורי ואלו ברקסבורג,‬
‫ושהם שואלים איפה ג׳יי־ג׳יי,‬
‫ושהיא תספר לשוטרים שג׳יי־ג׳יי נמצא אצלי.‬
‫אמרתי, ״ג׳יי־ג׳יי לא בבית של קיי״?‬
‫איך הגיב מר דייבל?‬
‫הוא אמר ״לא״.‬
‫נאמר עוד משהו בשיחה הזאת?‬
‫שאלתי אותו אם הוא בלחץ, והוא אמר שכן.‬
‫מתי בערך שמעת מלורי ואלו?‬
‫אני…‬
‫אולי תוך שעה או שעתיים.‬
‫אני לא זוכרת בדיוק.‬
‫הקלטתי את השיחה.‬ ‫-טוב.‬
‫צ׳אד: שלום, מלאני המתוקה.‬
‫היי, צ׳אד. היי, לורי.‬
‫איפה אתם?‬
‫סתם, מבלים.‬
‫רציתי לשאול אותך משהו,‬ ‫אם לא אכפת לך, לורי.‬
‫תהיתי למה סיפרת למשטרה שהוא אצלי.‬
‫פשוט הייתי צריכה להשתמש במישהי ש…‬
‫כדי שלא אצטרך לספר להם איפה הוא באמת.‬
‫אתה יכול להבין למה אני מודאגת, נכון?‬
‫אני חולקת איתך את מה שאני מרגישה,‬
‫כי אני יודעת שהגאולה שלך בסכנה‬ ‫בגלל מה שעשית.‬
‫כלומר… תמי מתה,‬
‫ואז בעלך מת,‬
‫ועכשיו זה, והוא נעדר…‬
‫זה לא נשמע לי כמו התוכנית של אלוהים.‬
‫צר לי שאת מרגישה ככה.‬ ‫אני אוהבת אותך כל כך.‬
‫אני מעריכה את המילים האלה,‬ ‫אבל אילו באמת אהבת אותי,‬
‫לא היית אומרת לשוטרים שג׳יי־ג׳יי אצלי.‬
‫זה לא מה שחברה עושה.‬
‫את אמורה לחשוב על טובתי, אם את אוהבת אותי.‬
‫זה לא נשמע כמוך.‬
‫נשמע כאילו מישהו אפל השפיע עלייך.‬
‫צר לי שאת מיודדת עם כל מי שנגדי.‬
‫החברים של ג׳וסף סמית׳ בגדו בו…‬
‫אני לא מיודדת עם אנשים שהם נגדך.‬
‫את מיודדת עם דייב, וכנראה…‬
‫טוב…‬
‫אנחנו מרגישים בהשפעה של דייב עלייך.‬
‫את זה אני בטוח מרגישה.‬
‫נראה שהוא זה ששותל ספקות בראש שלך.‬
‫לא.‬
‫את יודעת מה? דייויד הוא איש צדיק,‬
‫ויש לו בסיס איתן מאוד. את זה אני יודעת.‬
‫מה שמך בבקשה?‬
‫דייויד גייל וורוויק.‬
‫- בן זוגה של מלאני גיב -‬
‫אתה זוכר את ערב ה־22 בספטמבר 2019?‬
‫כן.‬
‫מה עשית באותו ערב?‬
‫הקלטתי פודקאסט‬ ‫עם מלאני גיב ולורי ואלו.‬
‫ג׳יי־ג׳יי היה שם כשהקלטת את הפודקאסט?‬
‫לא.‬
‫דיברת עם לורי על ג׳יי־ג׳יי?‬
‫כן.‬
‫היא אמרה שהוא היה זומבי,‬ ‫שהוא טיפס על הארונות,‬
‫טיפס לראש המקרר, ניפץ תמונה של ישו,‬
‫ואז טיפס על הארונות העליונים,‬
‫והשתחל בין הארונות לבין התקרה.‬
‫ג׳יי־ג׳יי, בגלל האוטיזם שלו,‬
‫אומר דברים שוב ושוב.‬
‫זה… כשגיליתי מה קורה, פשוט חשבתי…‬
‫- אנני קושינג, גיסתה לשעבר של לורי -‬
‫אם ג׳יי־ג׳יי היה שומע משהו,‬
‫או נתקע במצב שבו הוא אומר משהו שוב ושוב,‬
‫זה היה הופך אותו לנטל.‬
‫ביקשתי לראות אותו,‬ ‫והיא רק אמרה שהוא יצא מכלל שליטה,‬
‫ולכן היא ביקשה מאלכס שיבוא וייקח אותו.‬
‫ראית אותו בהמשך הערב?‬
‫כן.‬ ‫-מתי?‬
‫כשאלכס הביא אותו הביתה‬ ‫כדי להשכיב אותו לישון.‬
‫טוב.‬
‫דייויד וורוויק זוכר את הרגע הזה,‬
‫כשהוא ראה את ג׳יי־ג׳יי עם אלכס,‬ ‫בתור רגע מרגש.‬
‫ג׳יי־ג׳יי מוטל בזרועותיו,‬
‫כשראשו על כתפו של אלכס.‬
‫הוא שָלֵו. זו הפעם האחרונה שהוא ראה אותו.‬
‫תגיד היי!‬ ‫-היי!‬
‫דעתי האישית היא שכשאלכס‬ ‫הביא את ג׳יי־ג׳יי באותו ערב,‬
‫בערב בו הם עבדו על הפודקאסט,‬
‫אני מאמינה שג׳יי־ג׳יי היה מת.‬
‫כמה שנים אתה כבר עובד ב־FBI?‬
‫שש שנים בערך. אני אנליסט מודיעין.‬
‫התבקשת לנתח מידע ממכשירים כלשהם?‬
‫כן. זה היה טלפון סלולרי.‬
‫תמי דייבל הייתה המשתמשת במכשיר.‬
‫מר דין, אני מעביר אליך‬ ‫את מוצג התביעה מס׳ 31.‬
‫- בנג׳מין דין‬ ‫אנליסט ב־FBI -‬
‫מוצג 31 מועבר לידי העד.‬
‫תקריא בבקשה בקול רם את המסרונים שבמוצג,‬
‫כולל השעות ושמות אנשי הקשר.‬
‫זה עותק של תכתובת המסרונים‬
‫בין צ׳אד ותמי דייבל ב־9 בספטמבר.‬
‫מצ׳אד:‬
‫״היה לי בוקר מעניין.‬
‫״החלטתי לשרוף את פסולת הענפים במדורה,‬
‫״לפני שתירטב בסערות הקרבות.‬
‫״בזמן שעשיתי זאת,‬ ‫ראיתי דביבון גדול על הגדר.‬
‫״הלכתי להביא את הרובה שלי,‬ ‫והוא עדיין היה שם.‬
‫״התקרבתי מספיק וחיסלתי אותו בירייה אחת.‬
‫״עכשיו הוא קבור עם חיות המחמד שלנו.‬
‫״איזה כיף.״‬
‫העדת, מר דין,‬ ‫שמסרונים אלה משכו את תשומת לבך.‬
‫הדבר שמשך את תשומת לבי היה התאריך.‬
‫כשקראתי את המסרון הזה,‬
‫שבו נראה שצ׳אד טוען שהצית אש,‬
‫ירה בחיה גדולה וקבר אותה בשטח הבית שלו,‬
‫הבנתי שהוא נשלח יום לאחר‬ ‫הפעם האחרונה שבה טיילי ריאן נראתה בחיים.‬
‫- נראתה לאחרונה ב־8 בספטמבר בילוסטון -‬
‫אחת התגליות הגדולות ביותר בתיק הזה‬
‫היא כמות הזמן, המאמץ, שעות האדם שהושקעו‬
‫במציאת ג׳יי־ג׳יי וטיילי,‬
‫- 30 באוגוסט:‬ ‫לורי, טיילי וג׳יי־ג׳יי עוזבים את אריזונה -‬
‫ובסוף אתה מגלה שהם נרצחו‬ ‫פחות מחודש אחרי המעבר לאיידהו,‬
‫והיו בחצר האחורית של צ׳אד כל הזמן.‬
‫- יוני 2020: מציאת גופותיהם‬ ‫של טיילי וג׳יי־ג׳יי (10 חודשים) -‬
‫אדוני, מה הייתה מעורבותך בחיפוש‬ ‫בביתו של צ׳אד דייבל?‬
‫הייתי ראש הצוות הבכיר‬ ‫של צוות איסוף הראיות‬
‫בחיפוש בביתו של צ׳אד דייבל בתאריכים האלה.‬
‫- סטיב דניאלס‬ ‫סוכן FBI -‬
‫על סמך מסרון,‬
‫ידענו שהיה אזכור של בית קברות לחיות מחמד.‬
‫איתרנו את המקום לפי פסל של כלב,‬
‫ומול הפסל של הכלב,‬
‫היה מה שנראה כקבר.‬
‫הקושי, מבחינתנו,‬
‫היה המצב שבו השרידים האלה נמצאו.‬
‫אלה היו שרידי אדם שנשרפו חלקית.‬
‫המשכנו לחפור באתר השני,‬
‫שהיה קצת יותר מורכב.‬
‫אחרי שהוצאנו משם אדמה,‬
‫ראיתי ילד קטן‬
‫בפיג׳מה אדומה.‬
‫חולצת פיג׳מה אדומה ומכנסי פיג׳מה אדומים.‬
‫התמונה הכי שוברת־לב בראיות האלה‬
‫היא תמונה של ג׳יי־ג׳יי ואלו‬ ‫שנמצאה ב־iCloud של לורי.‬
‫היא צולמה ב־22 בספטמבר,‬
‫ככל הנראה בדירתה של לורי.‬
‫ג׳יי־ג׳יי יושב על הספה‬ ‫בפיג׳מה האדומה שלו.‬
‫כשהבטת בפניו של הילד, זיהית את הילד הזה?‬
‫כן.‬
‫זיהיתי שזה ג׳ושוע ואלו.‬
‫זה לא אנושי אפילו,‬
‫לקחת את שני הילדים שלך,‬ ‫שאת אמורה לאהוב ולשמור עליהם,‬
‫ולעשות מה שהם עשו.‬
‫זה שובר אותך. בחיים לא הרגשת דבר כזה.‬
‫בשימוע זריז במיוחד,‬
‫לורי ואלו ויתרה על זכותה לשימוע מקדים.‬
‫את מבינה שלא יהיה שימוע מקדים?‬
‫זה שנקבע לימים ב׳ וג׳, יבוטל.‬ ‫זה מובן לך?‬
‫כן.‬
‫הבוקר, עורכי דינה של ״אימא סוף העולם״,‬ ‫לורי ואלו,‬
‫מעלים ספקות בדבר כשירותה הנפשית.‬
‫עורכי דינה טוענים שאינה כשירה לעמוד למשפט.‬
‫השופט עצר את המשפט בינתיים,‬ ‫אך טרם קבע אם ההליכים יימשכו.‬
‫ואלו הועברה למוסד לבריאות הנפש‬ ‫של מדינת איידהו למשך 90 יום,‬
‫ובתום התקופה יוחלט‬ ‫אם היא תוכל לעמוד למשפט,‬
‫או אם תזדקק לטיפול נוסף‬ ‫כדי לשקם את כשירותה.‬
‫- 21 באוגוסט 2020 -‬
‫מר דייבל, מה תשובתך?‬
‫לא אשם.‬
‫״לא אשם״ בסעיף 1.‬
‫בסעיף 2, מה תשובתך?‬
‫לא אשם.‬
‫בסעיף 3, מה תשובתך?‬
‫לא אשם.‬
‫צ׳אד דייבל כפר היום בהאשמות,‬ ‫מה שאומר שייערך משפט.‬
‫קשה לי לתאר לך את הסבל שעברתי,‬
‫חיי הגיעו עד לקצה, בגלל ההחלטות שלך.‬
‫אני בהחלט מצטערת על זה.‬
‫מעולם לא התכוונתי לגרום לך כאב כלשהו.‬
‫טוב, אני לא הקורבן.‬
‫צר לי שאתה לא מבין את הסיטואציה עד הסוף.‬
‫אז…‬
‫למה האחים שלי לא היו מוגנים,‬ ‫אם לא בגללך?‬
‫אם לא עשית שום דבר לא בסדר,‬ ‫למה הם נרצחו?‬
‫עשיתי הכול כדי להגן עליהם,‬ ‫כל חייהם, כידוע לך.‬
‫כן, אבל כל חייהם כבר לא קיימים.‬
‫הם נהרגו.‬
‫אתם החלטתם שזאת המשימה הרוחנית שלכם,‬
‫בשם ישוע הנוצרי.‬
‫אני אוהבת אותך, אבל אתה לא יודע.‬
‫פשוט לא יודע.‬
‫את לא יודעת.‬
‫את צריכה לתת את לבך לישו הנוצרי‬ ‫ולתת לו לגאול אותך.‬
‫יום אחד אתה תראה.‬
‫כמו שאני מדברת איתך עכשיו,‬
‫אתה תראה.‬
‫שמעת כמה זה מטורף?‬
‫שום דבר לא באשמתך, לא עשית‬ ‫שום דבר לא בסדר, אין לך מושג מה קרה,‬
‫ו״צר לי שאתה לא מבין לגמרי״.‬
‫זה היה פשוט…‬ ‫לשמוע אותה מנסה להפוך את זה, זה לא ייאמן.‬
‫יש לנו מבזק מאיידהו.‬
‫חבר מושבעים גדול הגיש כתב אישום‬ ‫נגד אימא ובעלה על סעיף רצח‬
‫בפרשת מותם של שני ילדיה.‬
‫דייבל גם הואשם אתמול ברצח אשתו המנוחה,‬
‫שמתה שלושה חודשים לפני שנישא לוואלו.‬
‫הידיעה המרכזית הנוספת שלנו:‬ ‫כתב אישום נגד לורי דייבל, כאן אצלנו,‬
‫על כך שקשרה קשר לרציחת בעלה לשעבר.‬
‫חבר המושבעים הגדול‬ ‫מאמין שלורי ואלכס קשרו קשר‬
‫שבמסגרתו אחד מהם לפחות‬ ‫יבצע רצח מדרגה ראשונה.‬
‫בינתיים, לורי נמצאת כרגע‬ ‫במוסד רפואי באיידהו‬
‫ועוברת טיפול שיקומי,‬
‫לאחר שנקבע כי אינה כשירה מספיק‬ ‫כדי להבין את האישומים נגדה באיידהו.‬
‫אני רוצה להיות כמה שיותר טובה אליה.‬
‫אני לא רואה סיבה להוסיף לצרות‬ ‫של מישהי שעשתה מעשה נורא כל כך.‬
‫אני חושבת שמה שיקרה פשוט יקרה.‬
‫היא בכלא,‬
‫ואני חושבת שהיא תהיה שם למשך שארית חייה.‬
‫אז הצדק ייעשה‬
‫- מאת טיילי ריאן -‬
‫הייתה לנו משפחה נפלאה לפני שזה קרה.‬
‫אני לא יודעת אם היא מספיק חזקה‬ ‫בשביל לעמוד בזה, או לא.‬
‫פשוט נחיה ונראה.‬
‫- קוואי, הוואי -‬
‫אנחנו בקוואי, במפרץ הנליי,‬
‫אחד המקומות האהובים עלינו כמשפחה.‬
‫נעשה אזכרה לצ׳רלס, ג׳יי־ג׳יי וטיילי.‬
‫זה משהו שהיינו צריכים עוד מזמן.‬
‫זה לכבודם ולזכרם, וזה המקום.‬
‫אני אסיר תודה שזה קורה כאן.‬
‫קוואי היה כזה מקום מאושר.‬
‫אחי ואחותי אהבו להיות פה,‬
‫ואני זוכר את הדברים שעשינו פה.‬
‫צ׳רלס, אני פשוט רוצה…‬
‫תודה שהיית אבא שלי.‬
‫אני יודע שזה לא הגיע לך, אבל…‬
‫החיים שיש לי הם בזכותך.‬
‫ג׳יי־ג׳יי, אני פשוט…‬
‫קשה לי להגיד כמה אני אוהב אותך.‬
‫אתה האח הקטן הכי טוב שיכול להיות,‬
‫ואני אוהב אותך כל כך.‬
‫טיילי, את הפכת אותי לאח גדול, ו…‬
‫לעולם לא אשכח איך התאהבתי בך מיד,‬
‫ומיד רציתי להגן עלייך מפני כל דבר בחיים,‬
‫ו…‬
‫אני אוהב את כולכם.‬
‫ו…‬
‫אני אסיר תודה על כולכם.‬
‫זה בסדר.‬
‫אוהבת אותך.‬ ‫-אוהב אותך.‬
‫זה עדיין לא מרגיש לי אמיתי.‬
‫אבל זה היה קשה מאוד לכולנו.‬
‫לכל אורך הדרך, קולבי ואני השתדלנו‬ ‫לתת לריילי חיים נורמליים ככל היותר.‬
‫בהחלט נספר לה מה קרה.‬
‫אנחנו עוד לא ממש יודעים איך.‬
‫אבל היא מכירה את הפנים‬ ‫של טיילי וג׳יי־ג׳יי.‬
‫הבית שלנו מלא בתמונות שלהם.‬
‫הכנתי לקולבי שמיכה מודפסת‬ ‫עם התמונות שלהם,‬
‫והיא תלויה בחדר המשחקים שלה.‬
‫והיא ניגשת אליה ואומרת‬ ‫״טיי־טיי. ג׳יי־ג׳יי״.‬
‫זה הדבר העיקרי מבחינתנו כרגע,‬
‫להראות לה מי הם, להראות לה סרטונים,‬
‫ולהגיד את שמותיהם, ולעזור לה לזכור אותם.‬
‫אנחנו צריכים לחיות עם מה שקרה,‬
‫ו… במה אתמקד? במוות שלהם,‬ ‫או בלזכור ולכבד אותם?‬
‫הם לא היו רוצים שנשב פה, שבורים,‬
‫הרוסים מכל זה, בגלל שהם אינם.‬
‫ג׳יי־ג׳יי!‬
‫אני באמת מרגיש‬ ‫שאני שורד הודות לקלסי וריילי.‬
‫לולא ריילי ולולא אשתי,‬
‫אני חושב שפשוט הייתי מת מרוב עצב.‬
‫יש לי מטרה מלבד עצמי.‬
‫הפחד הכי גדול שלי הוא שהסיפור של אימא שלי‬ ‫יהיה הסיפור של המשפחה שלנו.‬
‫היא לא תגדיר שום דבר נוסף.‬
‫אני יודע את זה בלבי.‬
‫- הסיבות למותם של טיילי ריאן,‬ ‫ג׳יי־ג׳יי ואלו ותמי דייבל, לא פורסמו. -‬
‫- נקבע כי לורי כשירה לעמוד למשפט‬ ‫ב־11 באפריל 2022. -‬
‫- צ׳אד דייבל ולורי ואלו צפויים‬ ‫לעמוד למשפט משותף באיידהו ב־2023. -‬
‫- התביעה תדרוש עונשי מוות לשניהם. -‬
‫תרגום כתוביות: יניב אידלשטיין‬